CELEX: C2005/182/74
Language: da
Date: 2005-07-23 00:00:00
Title: Sag T-184/05: Sag anlagt den 4. maj 2005 af Dypna Mc Sweeney og Pauline Armstrong mod Kommissionen for De Europæiske Fællesskaber

23.7.2005   
            
            
               DA
            
            
               Den Europæiske Unions Tidende
            
            
               C 182/40
            
         Sag anlagt den 4. maj 2005 af Dypna Mc Sweeney og Pauline Armstrong mod Kommissionen for De Europæiske Fællesskaber
   (Sag T-184/05)
   (2005/C 182/74)
   Processprog: fransk
   Ved De Europæiske Fællesskabers Ret i Første Instans er der den 4. maj 2005 anlagt sag mod Kommissionen for De Europæiske Fællesskaber af Dypna Mc Sweeney, Bruxelles, og Pauline Armstrong, Overijse (Belgien), ved avocats Sébastien Orlandi, Xavier Martin, Albert Coolen, Jean-Noël Louis og Etienne Marchal, og med valgt adresse i Luxembourg.
   Sagsøgerne har nedlagt følgende påstande:
   
               1.
            
            
               Annullation af afgørelserne af 6. og 7. september 2004 om ikke at give sagsøgerne adgang til udvælgelsesprøve EPSO/C/11/03.
            
         
               2.
            
            
               Kommissionen tilpligtes at betale sagens omkostninger.
            
         Søgsmålsgrunde og væsentligste argumenter:
   Sagsøgerne deltog i udvælgelsesprøve EPSO/C/11/03, som blev afholdt med henblik på oprettelse af en reserveliste af engelsksprogede sekretærer i lønklasse C5/C44. Udvælgelseskomitéen for udvælgelsesprøven besluttede at udelukke dem fra nævnte udvælgelsesprøve med den begrundelse, at deres eksamensbeviser ikke svarede til det niveau, der var fastsat i meddelelsen om udvælgelsesprøven.
   Sagsøgerne har til støtte for søgsmålet anført, at udvælgelseskomitéens afgørelse er i strid med meddelelsen om udvælgelsesprøven og baseret på et åbenbart urigtigt skøn.